ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

	№ 01/9/19215-2026

	[bookmark: _Hlk205455227]Ձեր 01.07.2026թ․ N ԴԽ/23.1/24636-2026 գրությամբ ներկայացված «Հայաստանի Հանրապետության 2026 թվականի պետական բյուջեի մասին» օրենքում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագծի վերաբերյալ, որով առաջարկվում է 1049 ծրագրի «21001. Պետական նշանակության ավտոճանապարհների հիմնանորոգում» և «21002. Տրանսպորտային օբյեկտների հիմնանորոգում» միջոցառումների գծով ՀՀ կառավարության ներքո նախատեսված չբաշխված միջոցներից 13,546.2 մլն դրամ (համապատասխանաբար 12,232.2 մլն դրամ և 1,314.0 մլն դրամ) հատկացնել 57 ճանապարհների հիմնանորոգման, 6 տրանսպորտային օբյեկտի կառուցման, 2 տրանսպորտային օբյեկտի վերակառուցման, 1 տրանսպորտային օբյեկտի ասֆալտապատման և 1 ճանապարհահատվածի ջրահեռացման կարգավորման աշխատանքների իրականացման համար, հայտնում ենք հետևյալը.
1. 1049 ծրագրի 21001 և 21002 միջոցառումների շրջանակներում նախատեսվող 41 օբյեկտների նախագծանախահաշվային փաստաթղթերի և դրանց փորձաքննության ծառայությունների ձեռքբերման մասով առաջարկում ենք Նախագծի հիմնավորումներում անդրադարձ կատարել այդ օբյեկտների ընտրության չափորոշիչներին:
2. Նախագծով 1049 ծրագրի 21001 միջոցառման մարզային նշանակության ճանապարհների ներքո նախատեսված օբյեկտների ցանկում ներառված են ճանապարհներ, որոնք կառավարության 13.02.2014թ. N 265-Ն որոշման (այսուհետ՝ Որոշում) հավելվածով հաստատված անվանացանկում հանդիսանում են համայնքային նշանակության  ճանապարհներ (մարզային նշանակության ավտոճանապարհներ չեն): Ուստի առաջարկում ենք տրամադրել հիմնավորումներ ներքոհիշյալ օբյեկտները Նախագծով նախատեսելու նպատակահարմարության վերաբերյալ, մասնավորապես.
- Թալին համայնքի Կաքավաձոր բնակավայրում համայնքային նշանակության 1-ին փողոցի մոտ 900մ ասֆալտապատում հիմնանորոգում,
- Արմավիր խոշորացված համայնքի Արմավիր քաղաքի Մեսրոպ Մաշտոցի փողոցի հիմնանորոգում,
- ՀՀ Լոռու մարզի Փամբակ համայնքի Բազում բնակավայրի Մ3 131 կմ-ից դեպի զորամաս տանող ավտոճանապարհի ասֆալտապատում,
- ՀՀ Լոռու մարզի Ստեփանավան խոշորացված համայնքի Ստեփանավան քաղաքի Րաֆֆու փողոցի հիմնանորոգում,
- Կոտայքի մարզի Հրազդան քաղաքի Միկրոշրջան թաղամասի 3-րդ փողոցի 1020գծմ հատվածի հիմնանորոգում,
- Երևան քաղաքի Թևոսյան փողոցը Տ-6-29,Երևան (Բագրևանդի փող.) – Ձորաղբյուր (Տ-6-42) ավտոճանապարհի կմ 0+800-ին միացնող հատվածի հիմնանորոգում:



















3. Նախագծում առկա խմբագրական բնույթի թերությունների վերաբերյալ առաջարկում ենք N 1 հավելվածի 1049 ծրագրի 21001 միջոցառման ՀՀ կառավարության ներքո գտնվող «Շենքերի և շինությունների կապիտալ վերանորոգում» հոդվածով նախատեսված ֆինանսական ցուցանիշները արտացոլել բացասական նշանով:
	
1. Ընդունվել է ի գիտություն։ 
Լիազոր մարմնինն իր իրավասության սահմաններում իրականացված հետազոտության արդյունքների հիման վրա կատարված տնտեսագիտական վերլուծության արդյունքում որոշում է վերականգնման ենթակա ճանապարհահատվածների առաջնահերթությունը, վերականգնման եղանակը և ներառում տարբեր ծրագրերում: 
     Բացի այդ, «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 3.2, 3-րդ պարբերության 1-ին ենթակետ/ ռազմավարական փաստաթղթերի դրույթներից ելնելով  անհրաժեշտ է ունենալ շուրջ 500կմ ընդհանուր երկարությամբ վերանորոգված ճանապարհ։ 
Հաշվի առնելով որոշման նախագծում ներառված ճանապարհահատվածների ի ներկայիս վատ վիճակը, ինչի հետևանքով չի ապահովվում երթևեկության անվտանգությունը ու հարմարավետությունը, ուստի շուտափույթ միջոցներ ձեռնարկելու և հնարավորինս շինարարական աշխատանքներ կազմակերպելու համար անհրաժեշտ է ձեռք բերել ՀՀ օրենսդրությամբ սահմանված կարգով փորձաքննություն անցած նախագծանախահաշվային փաստաթղթեր։ Այդ կապակցությամբ ներկայացված նախագծով առաջարկվում է ֆինանսական միջոցներ հատկացնել շինարարական աշխատանքների իրականացման համար անհրաժեշտ նախագծանախահաշվային փաստաթղթեր ձեռք բերելու համար։ 
Իսկ տրանսպորտային օբյեկտների նախատեսման անհրաժեշտության մասով հիմնավորման մեջ մանրամասն նկարագրված է:

2. Ընդունվել է ի գիտություն
- Թալին համայնքի Կաքավաձոր բնակավայրում համայնքային նշանակության 1-ին փողոցի մոտ 900մ հատվածը գտնվում էր խիստ անբարեկարգ վիճակում, ուստի Թալին համայնքի, ՀՀ Արագածոտնի մարզպետի խնդրանքի հիման վրա այն նույնպես ներառվել է:
- Արմավիր խոշորացված համայնքի Արմավիր քաղաքի Մեսրոպ Մաշտոցի փողոցը գտնվում էր խիստ անբարեկարգ վիճակում, ուստի ՀՀ Արմավիրի մարզպետի խնդրանքի հիման վրա այն նույնպես ներառվել է:
- ՀՀ Լոռու մարզի Փամբակ համայնքի Բազում բնակավայրի Մ3 131 կմ-ից դեպի զորամաս տանող ավտոճանապարհի հիմնանորոգման անհրաժեշտությունը և հրատապությունը պայմանավորված է նրանով, որ այն հանդիսանում է դեպի ՊՆ NN … զորամաս տանող ճանապարհ և գտնվում էր խիստ անբարեկարգ վիճակում:   
- Կոտայքի մարզի Հրազդան քաղաքի Միկրոշրջան թաղամասի 3-րդ փողոցի 1020գծմ հատվածի հիմնանորոգման աշխատանքները ներառվել են ՀՀ վարչապետի հանձնարարականի հիման վրա:
- Երևան քաղաքի Թևոսյան փողոցը Տ-6-29,Երևան (Բագրևանդի փող.) – Ձորաղբյուր (Տ-6-42) ավտոճանապարհի կմ 0+800-ին միացնող հատվածի հիմնանորոգման աշխատանքները ներառվել են ՀՀ վարչապետի մոտ 09.06.2026թ կայացած խորհրդակցության թիվ Վ/73-2026 արձանագրության կետ 3․7․1 հանձնարարականի հիման վրա: 
3. Ընդունվել է․
տեխնիկական վրիպակը շտկվել է։



